Txawm yog tias koj muaj: • Vaj tsev tsis ruaj ntseg • Chaw nyob ib vuag dua
• Tsis muaj chaw nyob tseeb ncua ntev

Koj tau txais kev lees nres kev tso npe nkag kawm ntawv los ntawm Tsab Cai McKinney-Vento (McKinney-Vento Act) hauv tsoom fwv thiab txoj kev cai lij choj hauv xeev California yog tias koj nyob:

• Hauv ib lub tsev lossis tsev kem uas muaj tshaj ib yim neeg nyob vim kev plam vaj tsev lossis muaj kev txom nyem fab nyiaj txiag

• Nrog phooj ywg lossis tsev neeg vim koj yog neeg khiav tawm lossis yog ib tug hluas uas tsis muaj neeg nrog nyob

• Hauv tej vaj tsev uas qis dua tus qauv (tsis muaj hluav taws xob, dej, lossis cua kub)

• Hauv ib lub chaw nyob (phiaj xwm tsev neeg, kev kub ntxhov hauv tsev, lossis chaw nyob rau cov hluas lossis kev nyob raws kev hloov chaw)

• Hauv tsev tos qhua lossis tej vaj tsev uas them nqi raws lim tiam

• Hauv ib lub tuam tsev uas muaj neeg nyob coob, hauv tsheb, ntawm tshav puam, lossis nyob raws kev

Koj tuaj yeem tso npe nkag kawm ntawv kiag tam sim ntawd txawm tias tsis muaj tej ntaub ntawv uas ib txwm tseev kom muaj rau kev tso npe nkag los xij, xws li:

• Ntawv pov thawj chaw nyob

• Ntaub ntawv pov thawj kev tiv thaiv kab mob lossis lwm yam ntaub ntawv fab kev noj qab haus huv uas tseev kom muaj

• Ntaub ntawv teev tseg hauv tsev kawm

• Ntaub ntawv kev muaj neeg saib xyuas raws cai Koj tus menyuam kuj yuav:
• Koom puv ntwb rau hauv txhua yam dej num thiab phiaj xwm tsev kawm rau yam uas nws muaj feem rau.

• Tau txais kev xa mus los mus rau lossis los ntawm lub tsev kawm xub thawj yog tias koj thov txog.

• Kawm txuas ntxiv ntawm lub tsev kawm uas nws nkag kawm yav tas los txawm yog tias koj tau tsiv tawm mus lwm qhov chaw uas deb ntawm cheeb tsam ntawd lawm los xij.

• Cia li muaj qhov tsim nyog rau cov phiaj xwm kev pab khoom noj rau lub cev los muaj.

Koj li kev feem xyuam yog:

• Ua kom ntseeg tau hais tias koj tus menyuam mus txog tsev kawm ncav sij hawm thiab npaj txhij rau kev kawm ntawv.

• Mloog ntsoov kom paub txog tej kev cai, cai qhuab thiab tej dej num hauv tsev kawm.

• Tiv tauj rau tsoom saib xyuas cov neeg uas tsis muaj vaj tsev kom tau kev pab nyob rau kev daws tej teeb meem uas muaj rau koj tus menyuam txoj kev kawm.

• Koom nrog cov rooj sab laj rau leej niam leej txiv thiab xib fwb, cov hmo npaj rov mus kawm ntawv thiab lwm yam dej num hauv tsev kawm uas cuam tshuam txog.

Yog muaj lus nug hais txog kev tso npe kawm ntawv lossis thov kev pab rau kev tso npe kawm ntawv, tiv tauj rau:

• Qhov chaw saib xyuas cov neeg tsis muaj vaj tsev ntawm pawg tsev kawm uas nyob ze ntawm koj:

• Qhov chaw saib xyuas neeg tsis muaj vaj tsev hauv koj lub cheeb nroog (county):

• Tus neeg lis haujlwm hauv xeev rau cov neeg tsis muaj vaj tsev:

Leanne Wheeler
Tus Neeg Lis Haujlwm hauv Xeev
Rooj Tsav Xwm Saib Xyuas Kev Kawm hauv California (California Department of Education) 1430 N Street, Suite 6408
Sacramento, CA 95814 Xov Tooj: 1-866-856-8214
G16-090 Hmong 3/17